**PROCES-VERBAL AL ŞEDINŢEI ORDINARE CONSILIULUI LOCAL ŞIMAND DIN DATA DE 23.10.2017.**

Încheiat azi, 23.10.2017, cu ocazia şedinţei ordinare a Consiliului Local Şimand, convocată prin Dispoziţia Primarului nr.242/18.10.2017.

**ORDINE DE ZI:**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI ORDINARE DIN DATA DE 23.10.2017.**

**2.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI DE ÎNDATĂ DIN DATA DE 21.10.2017.**

**INIŢIATOR, PRIMAR DEMA FLORIN-LIVIU**

**3.PROIECT DE HOTĂRÂRE PRIVIND RECTIFICAREA BUGETULUI LOCAL AL COMUNEI ȘIMAND.**

**INIŢIATOR, PRIMAR DEMA FLORIN-LIVIU**

**4.PROIECT DE HOTĂRÂRE PRIVIND COMPLETAREA STRATEGIEI ANUALE DE ACHIZIȚIE PUBLICĂ PE ANUL 2017.**

**INIŢIATOR, PRIMAR DEMA FLORIN-LIVIU**

**5.PROIECT DE HOTĂRÂRE PRIVIND APROBAREA INDICATORILOR TEHNICO-ECONOMICI AI OBIECTIVULUI DE INVESTIȚIE „MODERNIZARE STRĂZI ÎN LOCALITATEA ȘIMAND, COMUNA ȘIMAND, JUD. ARAD.**

**INIŢIATOR, PRIMAR DEMA FLORIN-LIVIU**

**6.PROIECT DE HOTĂRÂRE PRIVIND APROBAREA INTRODUCERII ÎN INVENTARUL BUNURILOR DIN DOMENIUL PRIVAT AL COMUNEI ŞIMAND A UNOR TERENURI INTRAVILANE.**

**INIŢIATOR, PRIMAR DEMA FLORIN-LIVIU**

**7.DIVERSE.**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 12 consilieri din cei 12 în funcţie.

La şedinţă participă doamna secretar Brîndaş Lavinia și d-na Fruja Monica, șef birou financiar-contabil.

Preşedinte de şedinţă este domnul Para Mircea.

D-na secretar: Având în vedere Adresa nr.18220/20.10.2017 a Consiliului Județean Arad, Direcția A.T.U. Serviciul urbanism și avizul favorabil al Arhitectului șef al județului Arad, propunem suplimentarea ordinii de zi cu 1 proiect de hotărâre:

**1.PROIECT DE HOTĂRÂRE** **PRIVIND PRELUNGIREA VALABILITĂȚII PLANULUI DE URBANISM GENERAL ȘI A REGULAMENTULUI DE URBANISM AFERENT PUG AL COMUNEI ȘIMAND.**

**1.PROIECT DE HOTĂRÂRE PRIVIND APROBAREA ORDINII DE ZI ORDINARE A ŞEDINŢEI A CONSILIULUI LOCAL ŞIMAND DIN DATA DE 23.10.2017.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre privind aprobarea ordinei de zi, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para,Pocioian, Sodinca), devenind astfel Hotărârea nr.107.**

**2.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI DE ÎNDATĂ DIN DATA DE 21.10.2017.**

**INIŢIATOR, PRIMAR DEMA FLORIN-LIVIU**

**D-nul președinte: Dacă aveți propuneri sau opinii care nu au fost menționate în conținutul procesului verbal, vă rog să le expuneți.**

**D-nul președinte supune la vot proiectul de hotărâre, acesta fiind votat cu 11 voturi pentru (Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca) și o abținere(Bodnariu) devenind astfel Hotărârea nr.108.**

**3.PROIECT DE HOTĂRÂRE PRIVIND RECTIFICAREA BUGETULUI LOCAL AL COMUNEI ȘIMAND.**

**INIŢIATOR, PRIMAR DEMA FLORIN-LIVIU**

**D-na Fruja prezintă raportul întocmit.**

**D-nul consilier Bogdan: Aș dori să prezint pe scurt câteva aspecte legate de Nota de findamentare a Școlii Gimnaziale Șimand.**

**Centrala de la Școala de lângă Primărie a încercat d-nul Primar să o repare cu angajați din cadrul Primăriei, însă era sudată într-o parte și curgea în altă parte. Am fost și am luat o ofertă de la o firmă. Centrală Bosch, aproape de capacitatea cilindrică a acesteia, de 70 kw, la prețul de 12.800 lei, montajul fiind gratuit. Pe lângă cei 12.800 lei mai trebuie plătit ISCIRUL, 250 lei. Trebuie să ne mișcăm rapid pentru ca atunci cînd copii vor reveni din vacanță să aibă căldură.**

**D-nul consilier Neamți: Dacă se cumpără centrala, să se cumpere și ambient.**

**D-nul consilier Bogdan: Am vorbit cu firma respectivă și despre ambient. Ambientul nu merge. La o școală așa de mare costă foarte mult instalația.**

**D-nul consilier Bogdan: Legat de scaune. Dacă luăm 136 de scaune la școala mare, la grădinițe, în sălile profesorale și în sălile profesorale de la școlile I-IV, sunt noi peste tot. Scaunele care se schimbă am dori să nu le aruncăm. Dacă există posibilitatea să le casăm, le casăm și le dăm la Primărie dacă nu, le dăm în custodie la Primărie, iar Primăria să le poată folosi la Zilele comunei sau la alte festivități.**

**D-nul consilier Bogdan: La ora actuală învățătorii și educatorii de la Școala cu cls.I-IV vin cu stickul la școala mare pentru a-și lista o situație. Am hotărât ca fiecare subunitate să aibă un laptop și o imprimantă pentru a-și putea desfășura activitatea acolo.**

**Înainte de începerea anului preșcolar la grădinița PN1, doamnele educatoare s-au plâns despre faptul că cei mici nu au unde să stea atunci când servesc masa. Au nevoie de niște băncuțe.**

**D-nul consilier Bogdan: Menționez că sumele pe care le-am propus a fi alocate pentru achiziționarea produselor, nu afectează celelalte lucrări din bugetul local.**

**D-nul consilier Ciobotă: În această școală tot s-a investit. Sper ca rezultatele la carte să fie altele. Noi am avut întotdeauna bunăvoința de ajuta școala.**

**D-nul consilier Bogdan: Am înțeles că la cimitirul din Șimandul de jos ar trebui un tablou și racordare la curentul electric și în curte la Școala din Șimandul de Sus. Să cuprindem acuma și aceste lucrări.**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.109.**

**4.PROIECT DE HOTĂRÂRE PRIVIND COMPLETAREA STRATEGIEI ANUALE DE ACHIZIȚIE PUBLICĂ PE ANUL 2017.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.110.**

**5.PROIECT DE HOTĂRÂRE PRIVIND APROBAREA INDICATORILOR TEHNICO-ECONOMICI AI OBIECTIVULUI DE INVESTIȚIE „MODERNIZARE STRĂZI ÎN LOCALITATEA ȘIMAND, COMUNA ȘIMAND, JUD. ARAD.**

**INIŢIATOR, PRIMAR DEMA FLORIN-LIVIU**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.111.**

**6.PROIECT DE HOTĂRÂRE PRIVIND APROBAREA INTRODUCERII ÎN INVENTARUL BUNURILOR DIN DOMENIUL PRIVAT AL COMUNEI ŞIMAND A UNOR TERENURI INTRAVILANE.**

**INIŢIATOR, PRIMAR DEMA FLORIN-LIVIU**

**D-nul consilier Bogdan: Ceea ce s-a întâmplat zilele acestea ar trebui să ne dea la toți de gândit să facem ceva legat de capela din Șimandul de Jos. Să o facem mare și să aibă toate utilitățile. Sper ca anul viitor să o finalizăm iar în anul 2019 să găsim resursele financiare să o extindem pe cea existentă.**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.112.**

**7.PROIECT DE HOTĂRÂRE PRIVIND PRELUNGIREA VALABILITĂȚII PLANULUI DE URBANISM GENERAL ȘI A REGULAMENTULUI DE URBANISM AFERENT PUG AL COMUNEI ȘIMAND.**

**INIŢIATOR, PRIMAR DEMA FLORIN-LIVIU**

**D-nul consilier Neamți: Eu votez PUG-ul cu condiția ridicării interdicției de construire de pe centru.**

**D-nul președinte supune la vot proiectul de hotărâre, acesta fiind votat cu 12 voturi pentru (Bodnariu, Bogdan, Capra, Ciobotă, Dudaș, Fruja, Groza, Lihor, Neamți, Para, Pocioian, Sodinca), devenind astfel Hotărârea nr.113.**

**8. DIVERSE.**

**INIŢIATOR, PRIMAR DEMA FLORIN-LIVIU**

**D-nul consilier Dudaș: Am discutat cu d-nul Goron. Acea casă este proprietatea Primăriei. Acoperișul nu mai există, pereții sunt degradați și poate să se dărâme peste cineva.**

**D-nul consilier Fruja: Acesta ca și chiriaș, are și anumite obligații.**

**D-nul consilier Bogdan: Suma de 16.500 pe care am votat-o pentru stațiile de autobuz au fost cheltuiți? Vine iarna și nu s-a făcut nimic cu copertinele.**

**D-nul viceprimar: Am reparat stația din Satu-nou și vor urma și celelalte.**

**D-nul consilier Bogdan: Să ne mișcăm și cu pavajul. Timpul este foarte întârziat.**

**D-nul consilier Bogdan: Am o nelămurire legată de taxa specială de salubrizare. În Regulamentul de aplicare al taxei speciale este prevăzut faptul că acesta se aplică cu luna următoare depunerii declarației de impunere. Nu este în regulă să fie încasați banii pe luna mai și iunie.**

**D-na Fruja: Dacă vine Curtea de Conturi la anul și ne obligă să recuperăm din luna ianuarie, ce facem atunci?**

**D-nul consilier Bogdan: Trebuia modificat Regulamentul.**

**D-nul consilier Bogdan: Vine perioada de iarnă. Avem mai multe șosele acuma și ne bucurăm, însă cum le deszăpezim? Putem cu mijloacele pe care le avem la dispoziție?**

**D-nul viceprimar: Vom încheia contract de deszăpezire.**

**D-nul consilier Fruja: Noi în anul 2013 am înființat serviciul de deszăpezire. Pe acest serviciu au fost făcute niște dotări. Acest serviciu se consideră ca și pompierii voluntari. Trebuie încheiat contract de deszăpezire cu o firmă atestată.**

**D-nul consilier Bogdan: Plecând de la necazul care a fost în Șimand, am mai vorbit cu câțiva colegi, nu știu dacă la momentul de față suntem noi pregătiți să ajutăm anumite familii când au anumite probleme, un necaz în familie. Ar trebui să ne dea de gândit, iar la anul dacă avem posibilitatea să avem un fond de rezervă în bugetul local, pentru cazuri speciale. Eu din următoarea indemnizație sunt dispus cu 200 de lei să ajut familiile respective. Care mai doriți sunteți bineveniți.**

**D-nul consilier Ciobotă: Este o problemă extrem de delicată. Trebuie să avem baza legală pentru a putea aloca bani din bugetul local pentru asemenea cazuri.**

Epuizându-se punctele de pe ordinea de zi, **preşedintele de şedinţă încheie lucrările şedinţei ordinare din data de 23.10.2017,** drept pentru care am încheiat prezentul proces-verbal.

**Preşedinte de şedinţă, Avizat de legalitate,**

**Para Mircea secretar Brîndaş Lavinia**